Sekolah Kebangsaan Wan Sulaiman Sidiq

Sekolah Kebangsaan Wan Sulaiman Sidiq atau nama ringkasnya SK Wan Sulaiman Sidiq, merupakan sekolah Sekolah Kebangsaan yang terletak di Kedah.

  Sejarah 
Haji Wan Sulaiman Bin Wan Sidek

Sebagai seorang yang berkebolehan                   dalam ilmu Falakiah, beliau berjaya meramal akan berlakunya                   kejadian gerhana matahari dalam tahun 1928 melalui sebuah risalahnya                   berjudul "Risalah Nasihat Fasal Gerhana".
Haji Wan Sulaiman bin Wan Sidek dilahirkan pada tahun 1874 di sebuah               desa pedalaman iaitu Kampung Pulau Tengah dalam Mukim Padang Kerbau,               Daerah Kota Star.

Setelah bapanya meninggal dunia, ibunya, Wan Tam berusaha memberikan               pendidikan asas yang secukupnya kepada anaknya seperti membaca surat-surat               jawi dan Muqaddam. Ketika usianya 9 tahun, Haji Wan Sulaiman belajar               Bahasa Melayu di sebuah sekolah kepunyaan Haji Din sehingga lulus               darjah tiga.

Apabila berusia 12 tahun, Haji Wan Sulaiman dihantar pula belajar               membaca al-Quran dan Pengetahuan Agama Islam kepada Tuan Guru Haji               Ismail berasal dari Kelantan. Selepas itu, Haji Wan Sulaiman dihantar               belajar Bahasa Inggeris dengan Doktor Gomez (peranakan Ceylon) yang               membuka klinik perubatannya di Pekan Melayu. Tetapi disebabkan kenakalannya,               beliau sering dimarahi dan dipukul oleh gurunya. Hal itu menyebabkan               Haji Wan Sulaiman enggan meneruskan pengajiannya kerana menganggap               gurunya itu berbangsa kafir. Sejak itulah beliau berazam untuk melanjutkan               pelajaran ke Mekah.

Haji Wan Sulaiman bertolak ke Mekah dengan dibiayai oleh ibu dan               saudara-saudaranya pada tahun 1887. Selama 17 tahun berada di Mekah,               Haji Wan Sulaiman berjaya menguasai pelbagai bidang ilmu agama Islam               termasuklah bahasa Arab, Nahu, Saraf, Hadis, pembacaan dan pengkajian               al-Quran dan ilmu Falakiah. Dalam masa tiga tahun terakhir, beliau               memberikan tumpuan sepenuhnya terhadap Ilmu Tarekat Naksyabandiyah               Mujaddiyah Ahmadiyah. Dari gurunya iaitu Tuan Sheikh Fakir Muhammad               Al-Bukhari, Haji Wan Sulaiman ditauliahkan Khalifah Tarekat yang               ke-34. Sewaktu masih berada di Mekah, Haji Wan Sulaiman mengahwini               Wan Kalsom (Wan Tom) binti Wan Abdul Hamid, anak bekas Kadi Daerah               Yan, Kedah dan dikurniakan 11 orang cahayamata.

Pada tahun 1904, Sultan Abdul Hamid Halim Shah telah menubuhkan               Majmuk Ulama untuk membantu baginda mengatasi sebarang masalah yang               timbul berkaitan dengan agama Islam. Majmuk ini mengandungi 12 orang               ulama dengan dipengerusikan olen Haji Wan Sulaiman sementara Haji               Abdullah Fahim (Pak Him) selaku setiausahanya. Ulama-ulama lain               yang menganggotainya termasuklah Sheikh Muhammad Khayat, Sheikh               Jarum Derga (Haji Wan ldris Wan Jamal), Haji Ahmad Awang, Haji ldris               Ayer Hitam, Haji Muhammad Saman (Keramat Serban Hijau), Haji lbrahim               Paya Sena, Haji Muhammad Arif Sungai Nonang dan Haji Hussain Nasir               Al-Banjari (Tuan Hussain Kedah). Majmuk ini berkumpul setiap malam               Jumaat di Masjid Zahir untuk bermuzakarah hal-hal yang berkaitan               dengan agama Islam.

Pada awal tahun 1906, Kerajaan Kedah melantiknya bertugas sebagai               Kadi yang kemudiannya menjawat jawatan Kadi Besar dalam tahun 1910.               Bidang kerjayanya semakin bersinar apabila beliau dilantik selaku               Syeikhul Islam Kedah menggantikan Sheikh Muhammad Khayat pada tahun               1920.

Di samping tugas rasminya sebagai Ketua Pentadbir Undang-undang               dan agama Islam, beliau banyak mencurahkan segala ilmu pengetahuan               yang dipelajarinya di Mekah selama 20 tahun kepada orang ramai di               seluruh negeri. Selain daripada orang awam, para pelajarnya termasuklah               guru agama, imam dan Pegawai-pegawai Kerajaan. Beliau bukan sahaja               menyampaikan kuliah agama di Masjid Negeri, tetapi juga di madrasah               tempat kediamannya di Limbong Kapal, Alor Star secara bergilir-gilir               pada waktu malam. Beliau juga sering menyampaikan ceramah agama               di beberapa buah masjid di daerah lain seperti Bandar Baharu, Kulim               dan Yan. Beliau berulang-alik ke tempat tersebut pada mulanya dengan               kereta kuda dan kemudiannya dengan motokar Austin bernombor K 51.

Haji Wan Sulaiman amat menentang keras segala ajaran sesat yang               menyeleweng dari segi iktikad dan ajaran agama Islam seperti amalan               khurafat dan bida'ah yang masih berkembang subur pada masa itu.               Amalan-amalan tersebut termasuklah memohon atau bernazar sesuatu               pada kuburan yang dianggap keramat, menjamu hantu jembalang dan               berubat secara menurun (melupakan diri). Satu-satunya amalan khurafat               yang pernah dihapuskan oleh Haji Wan Sulaiman di Bandar Alor Star               ialah amalan berkenduri nasi kunyit dan "mandi susu' di tangga               atau perkarangan Balai Nobat kerana menunaikan sesuatu niat atau               nazar. Beliau juga tidak bersetuju masyarakat Melayu mengadakan               kenduri bubur asyura sewaktu menyambut "Hari Asyura" pada               10 Muharram setiap tahun tanpa mengadakan pengkisahan sejarah atau               peristiwa mengenainya. Beliau juga menolak "Adat Persandingan"               dalam upacara perkahwinan masyarakat Melayu yang menurutnya mencemar               kesucian agama Islam kerana bercanggah dengan ajaran agama Islam               sebenar.

Dalam bidang pendidikan, beliau berusaha memperbaiki kaedah pengajaran               al-Quran yang ketika itu, diasingkan daripada matapelajaran lain               di sekolah Melayu. Kaedah baru yang disusun oleh beliau telah diterima               oleh pihak kerajaan Kedah dan ini membolehkan kanak-kanak menamatkan               pengajian al-Quran dalam masa yang singkat. Beliau juga menubuhkan               sebuah sekolah agama moden pada tahun 1916 yang diberi nama "Madrasah               Al-Hamidiah" mengambil sempena nama Sultan Abdul Hamid Halim               Shah. Sebagai sebuah sekolah agama Islam moden yang pertama di Kedah               dan terawal di Semenanjung, sudah pasti ianya mengikut sistem pendidikan               moden dari segala aspek seperti jadual waktu, buku teks, loceng,               sukatan pelajaran, peperiksaan untuk naik darjah, guru-guru yang               berpengkhususan dan pemberian sijil kepada pelajar yang lulus atau               berjaya menamatkan pengajian sehingga darjah lima.

Madrasah Al-Hamidiah yang lebih dikenali sebagai Madrasah Pak Wan               Sulaiman atau Sekolah Arab Limbong Kapal itu telah berjaya melahirkan               ramai pelajar yang berkelulusan dalam pelbagai bidang seperti menjadi               pentadbir, kadi, guru dan pemimpin masyarakat. Antara tokoh-tokoh               terkenal termasuklah Dato' Sheikh Abdul Majid bin Mohd. Noor iaitu               bekas Pengetua Maktab Mahmud dan Yang Dipertua Majlis Hal Ehwal               Islam Kedah; Allahyarham Sheikh Saad bin Said, Pengasas Sekolah               Attarbiatul-lslamiah dan bekas Kadi Besar Kedah dan Allahyarham               Sheikh Salleh bin Shamsuddin, Guru Maktab Mahmud. Haji Wan Sulaiman               bersama dengan Tunku Mahmud kemudiannya merancang untuk menubuhkan               sebuah sekolah menengah agama yang lebih tinggi pengajiannya. "Al-Ma'hadil               Mahmud" atau Maktab Mahmud yang terletak di Simpang Kuala,               Alor Star telah dibina pada 16 Jun 1936 iaitu setelah setahun kematian               Haji Wan Sulaiman. Maktab ini mengambil sempena nama Tunku Mahmud.

Dalam bidang karang mengarang, Haji Wan Sulaiman sering digandingkan               dengan Tuan Hussain Kedah. Kedua mereka banyak menghasilkan karya-karya               agama dalam bentuk kitab dan risalah. Sebagai pengarang yang gigih               Haji Wan Sulaiman telah menghasilkan sebanyak 20 buah karya yang               mencakupi pelbagai bidang. Beliau juga menghasilkan karya-karya               bercorak pendidikan dalam bentuk puisi iaitu syair atau nazam. Hampir               semua judul karyanya yang lain itu terdapat dalam bahasa Arab. Haji               Wan Sulaiman banyak menyentuh tentang pentingnya mempelajari ilmu               Tarekat Naksyabandiyah yang mempunyai kelebihan-kelebihan tertentu               dalam karyanya. Perkara ini banyak dibicarakan olehnya dalam beberapa               karyanya seperti Putuhatul-Kadihiyat, Nihayatul-Matlub, Haudhul-Maurud,               Nursataak, Fakihatun-Janiah dan Mizanul-uklali wal-Udaba. Salah               sebuah karyanya yang berbentuk syair atau nazam berjudul "Nazam               Qasidah Lagu lbyari" telah dihasilkan olehnya di atas keretapi               dalam tahun 1926 ketika turut mengiringi Tunku Mahmud ke Bangkok.               Isi puisi tersebut mengandungi huraian tentang "Aqaidul-Iman'               di mana amat sesuai diajar kepada kanak-kanak terutamanya di peringkat               asuhan atau pra sekolah melalui lagu atau nasyid.

Sebagai seorang yang berkebolehan dalam ilmu Falakiah, beliau berjaya               meramal akan berlakunya kejadian gerhana matahari dalam tahun 1928               dan dapat menerangkan kejadian gerhana itu secara saintifik melalui               sebuah risalahnya berjudul "Risalah Nasihat Fasal Gerhana".               Sehubungan dengan ini, Haji Wan Sulaiman pemah mengeluarkan siaran               pekeliling untuk membantu para petani dalam hal mengerjakan sawah               di mana mengandungi jadual musim-musim piama bendang di negeri Kedah.

Haji Wan Sulaiman meninggal secara mengejut di rumahnya di Limbong               Kapal pada 28 Muharam 1354 bersamaan 2 Mei 1935 iaitu dalam usia               61 tahun. Bagi mengenangkan sumbangan Haji Wan Sulaiman yang amat               bernilai itu, Kerajaan Kedah telah memberikan sanjungan dan penghormatan               yang tinggi kepadanya dengan mengizinkan jenazahnya dikebumikan               di Makam Diraja. Selain itu, Sekolah Kebangsaan Kanchut di bandar               Alor Star telah diabadikan dengan nama beliau iaitu Sekolah Kebangsaan               Wan Sulaiman Sidek yang didirikan pada 1 Mac 1985.

Pencapaian 

 Alamat
SK WAN SULAIMAN SIDIQ, JALAN TAMBANG BADAK

05100 ALOR SETAR, KEDAH

 Pautan luar 



Wan Sulaiman Sidiq
Wan Sulaiman Sidiq